ming030890/wiki-yue-high-quality huggingface dataset:
天子

天子係中國統治者嘅頭銜之一，自周朝以來對最高君主嘅尊稱。原意係：君主係上天個仔，代表中國君主自認佢權力來源係上天。秦始皇開始，中國統治者都會掛上皇帝頭銜，但仍然會叫天子，類似於外族單于等稱號。
皇帝嘅命令又叫「聖旨」，而眾所周知喺明清兩朝使用嘅「奉天承運皇帝」一辭，彰顯咗君主權力受命於天嘅淵源，認為係君權神授。「天」意思係「天帝」或者「上帝」。
呢篇天子係政治類嘅楔位文章，未完成；麻煩你幫手加下料，充實佢。
天安禮定

天安禮定係西夏皇帝李秉常嘅第四個年號，相當於公元1086年，前後總共1年。
向量微積分

向量微積分（vector calculus），又有叫向量分析（vector analysis），係指對向量場做微分同積分嘅分析。
天樂里

天樂里（英文：Tin Lok Lane）係香港灣仔一條馬路，由摩理臣山道、灣仔道交界開始，去到軒尼詩道、馬師道交界。
天機算

《天機算》（A Change of Destiny）係香港電視廣播有限公司古裝劇集，由馬浚偉、陳浩民、楊思琦、李施嬅、元華、陳秀珠、羅敏莊、郭鋒、陳山聰、劉江主演，監製徐遇安。呢套劇喺2007年4月16號首播，一共20集。
天橋區

天橋區係中國山東濟南一個市轄區，總面積249平方公里，人口48萬。
奧野僚右

奧野僚右（1968年11月13號—）係日本足球員，司職後衞，效力過鹿島鹿角，川崎前鋒，廣島三箭，及草津溫泉。
奧野香耶

奧野香耶，係日本嘅一個女藝人同埋配音員。
奧遜威爾斯

奧遜威爾斯（英文：Orson Welles，1915年5月6號—1985年10月10號），係美國電影演員、導演、製片人，出名作品包括1938年廣播劇《強戰世界》，同埋1941年電影《大國民》。
奧里薩邦火車出軌

2009年2月13號，奧里薩邦火車出軌响印度奧里薩邦發生，死咗9個人，傷咗150人有12卡火車出軌。。
奧野博亮

奧野博亮（粵拼：ou3 je5 bok3 loeng6；日文：奧埜 博亮(Okuno Hiroaki)；1989年8月14號—）係日本足球員，近畿地方大阪人，司職前鋒，效力仙台七夕。
奧野耕平

奧野耕平（粵拼：ou3 je5 gaang1 ping4，2000年4月3號—）係日本足球員，司職中場，效力大阪飛腳。
奧野誠一郎

奧野誠一郎（1974年7月26號—）係日本足球員，司職後衞，效力過橫濱飛翼，及大宮松鼠。
唇齒音

唇齒音（英文：Labiodental consonant），喺語音學度係指用嘴唇掂到啲牙嚟發出嘅輔音。
唐七

吉琴琴（粵拼：gat1 kam4 kam4，1985年7月12號—），筆名唐七公子（粵拼：tong4 cat1 gung1 zi2），係中國嘅一個女作家，響四川出世。最出名嘅小說作品係《三生三世十里桃花》。
唐人

唐人（粵拼：tong4 jan4）指有中國血統（主要係漢族）嘅民族。喺南方人嘅角度，唐人同北方人講嘅「漢人」同近代講嘅中國人類似。南方人自稱「唐人」，而北方人就自稱「漢人」，因為清朝嗰時廣東、福建等地方嘅人太多，缺乏糧食，所以唔少人都會出海外搵食謀生。佢哋喺外地多數會住埋一齊，互相幫忙，逐漸就形成一個社區，即「唐人街」。
「中國」係中華民國初期提議出來嘅一個概念，係由帝國概念轉做國家概念，首先劃定一個中華民族，然後有一國一民族嘅中國人。而唐人概念就係以鄉土，以大江南北為歸屬嘅人。唐人有時亦會稱呼為華人。
華人各族群之間嘅血統、語言、同文化差異相當大，所以有咗民系（又嗌做「次民族」）呢個概念嚟將華人分類。好似係講廣東話、血統屬古漢人加南越人嘅廣府民系，就係其中一個比較出名嘅華人民系，佢哋亦都係廣東、廣西東部、香港、同澳門嘅主要族群。
唐人新年

新年係唐人曆裏面一年嘅開始，又叫做中華新年、新春。因為喺春天，所以北方人多數叫春節（簡化字：春节）。雖然1912年中華民國成立就轉用公曆，但係新年多數講唐人曆法，而公曆多數叫元旦。新年對唐人來講係好重要嘅節日。傳統來講，成個節係由正月初一到正月十五。而新年之前十二月唔同日子有唔同準備。廣東人會叫呢段日子做嘅嘢做過年。
唐人曆法因為要就埋月，又有閏月，一年長短唔定，所以同天文講嘅年，地球圍住太陽行咗啱啱一個圈唔同。不過，其實唐人都有呢種定義嘅年，就係做冬，即係冬節或冬至。

俗
《尚書》曰：「正元日，舜格于文祖。」又曰：「正月朔旦，受命于神，宗率百官，若帝之初。」《玉燭寶典》曰：「正月為端月。」正月首日稱元日，元，善之長也。元日亦曰上日、正朝、三元。南朝《荊土歲時記》曰：庭前爆竹，以辟山臊惡鬼也。山臊，後人或謂之年獸。古有正月飲屠蘇之俗。

新年日子
通常十二月尾到正月初，呢段日子都會用年開頭，例如十二月廿八，就叫年廿八；十二月三十，就叫年三十；正月初一，就叫年初一；如此類推。
唔同日子就另有叫法，年初一之前嗰晚，即係年三十晚或年廿九晚，就叫除夕，或者大除夕；年十五，即係新年最尾嗰日，叫元宵，或者元宵節。

習俗
新年習俗主題係去舊迎新。會趁年初一之前，將啲唔好嘅嘢掉咗佢，買過啲新。又或者將舊嘅嘢翻新。買新衫，剪頭髮，年廿八，洗邋遢，都係其中一部份。
廣東人會食團年飯，成家無論響邊都好，都會返屋企聚埋成家一齊食餐飯，代表一家團圓。到新正頭（年初一或者年初二），成家人又會食開年飯。
廣州民間嘅農曆新年習俗歌：
初一人拜神，初二人拜人，初三窮鬼日，初四人乞米，初五初六正是年，初七尋春去，初八八不歸，初九九頭空，初十打春去，十一打仔回，十二搭燈棚，十三人開燈，十四燈火明，十五祈完燈，采青走百病。

正月初一
呢日嗌元日，呢日凌晨啲街坊就會起身祭祖拜神、劏雞，兼且焚香、燒爆竹，意係搶春。

年初二
到初二朝頭早，家中婦女就要主持開鑊，落生油，煎蘿蔔糕、煎魚，準備埋開年飯。呢日又俗稱姑爺節，係返親家嘅日子。廣州一啲郊區農村仲有放生習俗，係買生鯉魚，用紅紙冚埋魚眼，拜完神後放生條魚落河塘。

年初三
呢日係赤口日，窮鬼日。呢日晨早起身屋企第一件事，就係掃窮鬼，掃走初一落來積落嘅垃圾，意味著掃走污糟同窮氣。
呢日大家通常唔會去拜年，因為初三赤口，又稱赤狗日。據話赤狗係執掌口怒嘅神，撞到易起口角，所以大家會晤出街費事惹屎上身。後生輩就唔會太在乎呢啲。

年初四
呢日係財神嘅生日，所以就有接財神，生日前一日各家就備齊啲酒席，同財神賀辰。儀式一般喺下晝到晚黑搞，準備供品有三牲、生果、茶、糖果等。如果舊年唔如意嘅就一碗清水、三支香祭灶王，舊年發達嘅就用雞鴨魚肉祭拜。

年初七
初七係人日，廣東人俗稱眾人生日。晨早廣州人會設埋豐盛嘅家庭筵席慶人日，必備七樣菜（芹菜、芥菜、菠菜、青蔥、大蒜等）製成嘅七寶羹。街坊回憶七寶羹包括芹菜、蒜、蔥、油麥菜、芫茜、黃芽白、生菜，開食前屋企長輩會講啲祝辭，如闔家清清白白、新年回春、聰明勤勞、諸事合算等，據話食咗七樣菜，呢年就有得執金拾銀，財運登門。據話民國以前，啲後生會群埋一齊游花地，揀埋最靚嘅女仔做人日皇后，由「皇后」來主持呢日啲活動。

年初八
俗語有話：初七七不去，初八八不歸。初七出門探親等人，初八就唔返屋企留喺親戚度住。

年初九
呢日係九皇誕，老廣州會拎啲雞鴨魚肉出來拜玉皇大帝。

初十同十一
廣州郊區農村，相鄰兩條村啲化骨龍呢兩日會打石仗（打春去），邊條村贏就代表新年會更好（啲大人收尾會趕啲細路返歸）。

初十二
呢日各家各戶都會點燈掛街邊，廣州啲村啲祠堂都會點埋燈。

正月十五
廣州人呢日會去睇花燈。而廣州郊區農村度，舊年添咗男丁嘅呢日都會去祖祠度掛個燈籠，表示向祖宗報到。呢日係元宵，要食湯圓。

過年好食嘅嘢
粵語地區過年興食以下呢啲嘢。
糕點：年糕、蘿蔔糕、芋頭糕、馬蹄糕、黃金糕
炸嘢：角仔、煎堆、笑口棗
全盒：糖蓮子、糖冬瓜、糖蓮藕、糖椰子、瓜子、開心果
熟食：發財好市（髮菜蠔豉）、生財大利（生菜豬脷）、撈起
至於臘八，食臘八粥，浸臘八蒜。至於小年，供麥芽糖。
至於除夕，同賀新春，共食團年飯。亦整餃子、年糕、春卷等。
唇音化

唇音化（粵拼：seon4 jam1 faa3；英文：Labialization）係語音學上嘅一個概念，指一吓輔音發起音上嚟具有唇軟腭音嘅次要調音。
唐三藏

唐三藏，又叫唐僧，係《西遊記》入面嘅角色，原型係大唐高僧玄奘法師。佢係《西遊記》主角，帶住三位徒弟去攞西經。
唐人新村

唐人新村（英文：Tong Yan San Tsuen），喺香港新界元朗區屏山南部，以低密度住宅為主。唐人新村路係連接唐人新村嘅主要道路，村內仲有沙井路，主要交通為新界區專線小巴31線同埋支線31A線。

歷史
唐人新村唔係原住村落，早年人口唔多，喺1950年代先俾人開發。1952年，李希望教士同埋潘慈惠教士從元朗市來到屏山開荒，喺屏山唐人新村近屏康里開辦教會事工，即係新界神召會屏山堂。翌年，教會租到靜園農場，即係惠群學校（喺2006年停辦）前身。1970年，金蘭觀從九龍城福佬村道遷至唐人新村現址，嗰時新界元朗理民府理民官鄧樂等擔任主禮剪綵嘉賓，到賀嘉賓極眾，港九新界哄動，報章亦大加報導。1990年代開始，唐人新村被開發為低密度住宅區，獨立洋房聚集喺唐人新村沙井路、唐人新村路一帶。而合興食油亦喺1991到1993年間將生產廠房由應用不敷嘅荔枝角青山道搬去嗰度。
城巴喺1990年代末曾設有唐人新村車廠，具體位置喺唐人新村路丈量約份第121約第1263號地段、第1207號地段餘段、第1265號地段餘段同埋第1208地後段A段。間廠喺2001年俾城巴屯門車廠所取代，原址而家係中港混凝土有限公司嘅混凝土攪拌站。

發展
2013年4月16號，香港政府展開喺元朗南發展房屋嘅可行性研究，發展完成後，佢會成為元朗新市鎮嘅延伸部分。唐人新村位處未來元朗南發展區嘅「花園城區」，係一個低密度住宅發展嘅社區，以配合而家低層同埋低密度嘅住宅社區，同埋一啲已規劃嘅發展。「花園城區」提供寧靜同埋綠化嘅環境，通過規劃嘅休憩用地及網絡保留嘅次生樹林同埋天然河溪，配合現有嘅寧靜生活環境，連同唐人新村南面嘅田園地帶，營造喺園林同埋綠蔭中居住嘅氛圍。呢啲住宅社區係按現行分區計劃大綱圖訂定嘅地積比率（1倍）發展。
發展局表示，包括考慮將元朗南已經荒廢或者被破壞嘅農地及工業用地改作其他用途，以滿足香港嘅整體房屋及其他需要；喺制訂土地用途建議及發展密度時，會考慮附近鄉村嘅特色及文化遺產，亦希望透過此規劃加強同元朗新市鎮及周邊發展嘅連繫，包括擬議嘅洪水橋發展區。發展局強調暫時唔考慮以發展香港新市鎮模式喺上述嘅地方進行大規模嘅收地行動，另外亦唔排除公私營合作嘅可能性。
大枕蓋

大枕蓋（Tai Cham Koi ）係香港嘅山，海拔高408米，喺西貢區，附近範圍劃咗入西貢東郊野公園。
大東部

大東部（法文：Grand Est）係法國其中一個大區，2016年由阿爾薩斯、香檳亞丁、洛林合併成，首府斯特拉斯堡。
大松真由美

大松真由美（1970年7月12號—）係日本足球員，踢前鋒，曾經喺1997～1999年間為日本女子足球代表隊出場12次，入咗1球。佢代表日本參加過1999年FIFA女子世界盃。
大東門橋

大東門橋係廣州越秀一座石橋，橫跨東濠涌，喺中山越秀路口，1933年之前就已經有，嗰年水災之後重建，而今擴闊成公路橋，係中山三路一部分。附近有東濠涌博物館、東平大押同廣東省實驗中學（本部）。
大東門

大東門 (廣州)，拆咗嘅正東門，沿用做地名。
大東門 (香港)，香港東南面海門
大東門 (上海)
大東門站，中國安徽合肥地鐵站
迎春門 (臺南)，舊時臺灣府城十四城門之一，又叫大東門。
孤立語言

孤立語言（Language isolate），指一種由於搵唔到同其他語言之間嘅親屬關係，而歸唔到落任何一個語系或者語族嘅語言。通常一種獨立語言祇有一個地方用。
一種語言嘅孤立地位唔係永久嘅。如果發現到伊種語言同其他語言嘅親屬關係，咁伊種語言就唔再當做孤立語言來處理。
注意「孤立語言」同「孤立語」唔係同一回事：「孤立語言」係指歸唔到類嘅語言，「孤立語」係指無語法變格同變位嘅語言。
孤芳不自賞

《孤芳不自賞》係2017年中國電視劇，由鍾漢良、Angelababy、甘婷婷、孫藝洲、于波、麥迪娜、鄧莎主演。故仔背景係東晉時代。
孩之寶

孩之寶（Hasbro）係美國一間大型玩具同跨國娛樂媒體公司。
孩子不壞

《孩子不壞》（英文：We Not Naughty），係一部2012年嘅星加坡電影，由梁智強執導同編劇，講述三個成績普通嘅學生擁有嘅困擾。

劇情簡介
故事圍繞住三個成績中等嘅學生，許偉杰同細佬阿寶同埋偉杰最好嘅朋友劉健仁，呢三個受到輕視嘅青少年都有自己嘅困擾。阿寶（盧楷浚 飾）年少天真，父母嘅讚美對他嚟講就係世界嘅全部，無論所做嘅事情係啱定係錯；而就讀工藝學校嘅偉杰鍾意用佢擅於發明機械­嘅才能，嚟整蠱老師同班學生；因為媽媽嘅忽視而誤入歧途嘅健仁陷入咗龐大嘅負債中，為咗償還爸嘅債務，健仁冇搵媽媽幫助，反而幫貴利集團跑腿做嘢。為咗噉偉杰同健仁諗出發明「收債機器」，利用收債機器代替佢哋去噴漆追債。見識過「收債機器」嘅威力，點知犯罪集團嘅首腦Boss Ma（巫啓賢 飾）打算利用升級後嘅機器嚟走私毒品。眼睇住學生踏上歧途，老師CK（陳曉東 飾）決定挺身而出，救助自己嘅學生。
孫

孫係仔女嘅仔女，男嘅叫孫仔，女嘅叫孫女。
孫世林

孫世林（粵拼：syun1 sai3 lam4，1989年10月24號—）係遼寧大連人，中國足球員，而家效力中超球隊上海申花，司職邊後衛或者後腰。佢亦效力過哈爾濱毅騰、撫順新野罕王同遼寧宏運，亦效力過福建駿豪。
2017年佢因為行為不檢而被指控，同年3月24號被罰停賽兩場。佢解釋係讚「公平競賽」嘅行為，而多啲人認為呢係一種「諷刺」。
孤軍雄心

《孤軍雄心》（The Patriot）係一部2000年嘅美國歷史戰爭電影，由羅倫艾默烈治執導。主演係米路吉遜、Chris Cooper、希夫烈達、積遜艾薩斯。
專家派遣

專家派遣（interim management）係一種人才聘僱嘅方式，指一個組織喺短期內暫時請個高階嘅人才返嚟，靠佢嘅專業知識解決一個短期嘅問題。
專家系統

專家系統（英文：Expert system），係種人工智能，主要喺1970年代到1980年代流行，由推理機同知識庫組成，去模擬一門學問嘅專家。
專有名詞

專有名詞（粵拼：zyun1 jau5 ming4 ci4；英文：proper noun），簡稱專名:3644，又叫固有名詞（日式中文），係名詞嘅一種，指隻名詞係指緊一件特定嘅物體，例如「歐洲」（指緊一笪地方）、「阿莊」（指緊一個人）或者「微軟」（指緊一間企業）都係固有名詞。
相比之下，普通名詞（common noun）係指緊一類嘅物體，例如「大陸」、「人類」同「企業」都係普通名詞。

標點符號
内文：專名號同書名號
現代中文有專名號及書名號，一共兩種用於專有名詞嘅標點符號；後者會用嚟標示文藝作品等嘅名，其他嘅就只可能會用前者標示。佢哋嘅用法，以下列兩類為主。

傳統式
當取此風格，文字橫排時，底綫式專名號及底綫式書名號皆會用到，每逢遇到專有名詞彼此連接，佢哋嘅底綫都要稍為分開；文字直排時，啲綫會劃喺啲字嘅左邊。由於佢同好多電子系統唔相容，現時已經式微，不過仍然會用於部分繁（／正）體字教科書及加咗其他現代標點符號嘅古文，基礎教育亦會將此傳授予學生。

流行式
取此風格時，無論文字係橫排定係直排，都唔用專名號，只用前後括號式書名號。現時佢喺所有中文地區都好流行，無論文字係以電子檔案定係印刷品形式出現，原因之一係電子系統擅長處理佢哋；同樣嘅幾個符號，按大陸及台灣標準，用法分別頗大。香港及澳門都主要用繁（／正）體字，政府揀咗大陸嗰套標點風格而民間就鍾意跟台灣。
專利電視台

專利電視臺係專門提供專利視頻嘅網站，佢內容豐富，包羅專利嘅發明、專利嘅申請、專利嘅轉化、專利發明人等，為要學專利知識嘅人提供一個平台，直觀而且鮮活嘅將專利思想嘅產生到轉化做對人類有作用嘅產品嘅成個過程展現喺人面前。國內做改類型嘅網站比較少，大多數嘅視頻都分散喺各個知識產權服務性網站上面，所以對專利視頻嘅搜索十分困難。

提供服務
家下提供咁樣嘅內容嘅網站大概有下面呢幾個：
國家知識產權局視頻展示中心
中國專利電視臺
中國專利網等
呢篇專利電視台係關於網站嘅楔位文章，重未寫完嘅。麻煩你幫手充實佢。
專名號

專名號係引住人名、組織名或者地方名用到嘅標點，亦係中文獨有嘅標點，橫寫時係下低畫線，直寫時係左邊畫綫；而家基本上除咗中文教科書之外好少會用。
喺文書處理軟件入面連續打兩個要加專名號嘅名詞嘅時候，軟件往往唔識自動分開兩個專名號，導致一條底線連續間住兩個名詞；有啲人會靠自己加入編碼解決。
直寫專名號本來唔固定放喺左邊定係右邊，但係放右邊會同其他舊時放右邊嘅標點撞位；久而久之，放右邊嘅做法被淘汰咗。
專家話

《專家話》係首粵語流行歌，劉祖德一手包辦作曲、填詞、編曲，陳奕迅主唱，收錄喺1999年11月出嘅細碟《幸福》度。
歌詞諷刺世界上自稱專家嘅人成千上萬，叫我哋們要做嘅嘢，基本上都係老生常談，有一尐神棍專家，重攞常識當專業知識。諗返轉頭，有邊個專家講嘅嘢肯定啱呢？歌詞最後係咁話「我係、你係、佢係專家」，諷刺意味更係一絕。
專撬牆腳

專撬牆腳（英文名：The Perfect Wife?!）係1983年上映嘅喜劇港產片，由石天執導，石天、曾志偉、劉瑞琪、秦沛同黃百鳴主演。
呢套戲從1983年8月5號至23號上映嗰陣，總共收咗一千二百九十四萬幾港紙票房。

劇情
石驚天係一位擅長辦理離婚案嘅風流律師，鐘意同有夫之婦勾勾搭搭。老友黃一春嘅婚禮，令石驚天起咗成家立室嘅念頭。因此搵人物色對象，希望將朱帶金改造成佢理想嘅老婆。有一日，石驚天嘅堂細佬石燕子喺外地返嚟，訴說未婚妻移情別戀，石驚天大鬧石燕子影衰頭家，於是度橋幫佢追女仔。原來石燕子要追嘅就係朱帶金。石驚天知道後，即刻帶朱帶金去西班牙渡假，奈何石燕子係咁追住嚟……
專業

專業（profession）係指一種建基於專化知識嘅職業，例子有醫生同工程師呀噉。
安域

安域（英文：Alnwick）係英國英倫諾森伯倫郡一個城鎮，人口8千。
安塔利亞

安塔利亞（粵拼：ngon1/on1 taap3 lei6 ngaa3/aa3；土耳其文：Antalya）係土耳其西南面地中海沿岸嘅一個城市，係安塔利亞省嘅首府。
安培

安培（簡稱安，符號A）係比電流嘅單位，佢係以法國物理學家安德烈-瑪麗·安培（André-Marie Ampère）命名嘅。
1安培係喺兩條無限長平行直導線，喺真空相距1米，通咗固定而相同電流，導致每米導線所受嘅力係2×10-7N嗰陣，每導線上電流嘅大細。
計算公式：1A = 1C/s（喺導體截面上每秒有1庫侖電子通過，就係一安培）
比安培細嘅電流可以用毫安、微安表示。
1安（A） = 1000毫安（mA）
1毫安（mA）= 1000微安（μA）
安域道

安域道，香港一道，喺九龍塘北部，煙墩山下，地勢稍高，歸九龍城區，英文名Alnwick Road。同九龍塘一帶街名一樣，都取名自英國地名，呢度就鎮仔安域。
安域道唔長，南北向，堀頭路，然而有四組住宅大廈，新餘邨、天樂園、鈺堡、映月臺。南面駁去義德道。
現時規定條街啲樓唔能高過十三層。
安培計

安培計係測量電流大細嘅儀器，用安培做單位。
安基斯

安基斯（1978年5月3號—）係加納出世嘅香港足球員，2022一23香港甲組足球聯賽球季開始效力中西區足球隊（中文：中西區足球隊）。
安基斯喺2013年2月遞交咗香港特區護照嘅申請。
大磡村

大磡村又叫大磡鄉，係香港九龍十三鄉其中一個，喺黃大仙鑽石山南面，由新蒲崗東北面去到龍蟠苑、星河明居嗰頭。
當局喺1998年宣佈清拆大磡村，2001年完成清拆，但由於規劃一改再改，地皮閒置多年，到2016年先至開始重建，起咗居屋啟翔苑同啟鑽苑（2棟公屋，3棟居屋）。
大砵蘭街站

大砵蘭街站（英文：Great Portland Street tube station）係英國倫敦地下鐵大都會綫、環綫同漢默史密斯及城市綫嘅車站，屬第1收費區，喺大倫敦西敏市。
大碼頭

大碼頭（全名濱海威斯頓大碼頭）嚮英國西南Weston-super-Mare（濱海威斯頓），1904年啟用，三代都由布倫納家族經營。
1930年，大碼頭曾經燒過。1933年重開，當年得獎嘅歌劇院、音樂廳，改建成大型遊樂場。
2008年7月28號，濱海威斯頓大碼頭起火，場內嘅保齡球場、摩天輪、遊樂場都燒晒。2010年10月重開。
大社區

大社區（粵拼：daai6 se5 keoi1）係台灣高雄市嘅一個市轄區。
大神友明

大神友明（1969年6月7號—）係日本足球員，司職守門員，效力過磐田山葉，及福岡黃蜂。
大石鼓觀音廟

大石鼓觀音廟（門口俗字大石古觀音廟），又叫大石鼓廟、水月宮、旺角水月宮等，係香港一觀音廟，喺旺角山東街，麥花臣球場對面，樓上面係東華三院中文大學旺角分校。每年主要活動包括農曆正月廿三觀音開庫。廟係一座單層高嘅建築物，中式傳統設計紅牆綠瓦屋頂。
之所以叫大石鼓，皆因呢度唔係原址，而喺大石鼓。大石鼓，喺窩打老道同亞皆老街交界，近加多利山。大石鼓，係就石似大鼓，卽係大嚿石，村居以石爲地名。一九二六年，政府開拓大石鼓馬路，就搬到現址，並由廣華醫院管理。
水月宮係觀音廟另一個名，拜觀音，以水月觀音之相顯現。
大磡森

大磡森（Tai Hom Sham）係香港嘅山，海拔高466米，喺離島區，附近範圍劃咗入南大嶼郊野公園。
大磨刀

大磨刀，又叫上磨刀（Sheung mo-toe），英文叫West Brother，喺香港西面洋面。佢同稍細磨刀合稱大細磨刀。

地理
大磨刀北面係青山灣，南面係大嶼山白望。西南見赤鱲角。
大磨刀舊時有個石墨礦場，叫五福礦場。
大神樂小區

《大神樂小區》（Master is coming to Town），係香港電視娛樂製作嘅本地遊節目，2021年9月26號到10月31號逢禮拜日20:00-20:30喺ViuTV播。節目每集都會有唔同「港產國際級大師」去遊覽香港地方。
小行星251

小行星251（251 Sophia），係太陽系小行星帶嘅一粒小行星，喺1885年10月4號發現。
小行星252

小行星252（252 Clementina），係太陽系小行星帶嘅一粒小行星，喺1885年10月11號發現。
小行星255

小行星255（255 Oppavia），係太陽系小行星帶嘅一粒小行星，喺1886年3月31號發現。
小行星257

小行星257（257 Silesia），係太陽系小行星帶嘅一粒小行星，喺1886年4月5號發現。
小行星258

小行星258（258 Tyche），係太陽系小行星帶嘅一粒小行星，喺1886年5月4號發現。
小行星250

小行星250（250 Bettina），係太陽系小行星帶嘅一粒小行星，喺1885年9月3號發現。
小行星259

小行星259（259 Aletheia），係太陽系小行星帶嘅一粒小行星，喺1886年6月28號發現。
小行星254

小行星254（254 Augusta），係太陽系小行星帶嘅一粒小行星，喺1886年3月31號發現。
小行星2542

小行星2542（英文：2542 Calpurnia）係喺小行星帶嘅一粒小行星，喺1980年2月11號發現。

軌道參數
小行星2542嘅軌道半長軸係3.1316305 UA，離心率係0.073。
小行星256

小行星256（256 Walpurga），係太陽系小行星帶嘅一粒小行星，喺1886年4月3號發現。
山泥傾瀉警告

山泥傾瀉警告（英文：Landslip Warning）係香港天文台嘅其中一個警告信號，喺1983年設立。
香港天文台會參照土木工程拓展署嘅意見，當土木工程拓展署同香港天文台認為持續大雨好有可能引起山泥傾瀉嗰陣，天文台就會發出山泥傾瀉警告。呢個警告主要針對數目較多而影響廣泛個山泥傾瀉情況。山泥傾瀉警告系統獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及新界北部水浸特別報告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。雖然係一個獨立氣象警告，但建基於香港喺整理斜坡嘅技術已令香港嘅山泥傾瀉出現減少，一般只可能出現喺暴雨警告信號或較高嘅熱帶氣旋警告生效嗰陣，或當香港大部份地區24個鐘累積雨量有175毫米，並會帶嚟山泥傾瀉嘅危險，先會因應情況同土木工程拓展署商議後發出。
天文台表示，山泥傾瀉警告主要喺4月到10月呢段降雨量大嘅時期發出，並提醒市民特別留言掛有山泥傾瀉警告牌嘅地方發生山泥傾瀉嘅機會比較高。雖然地震亦會引發山泥傾瀉，但係天文台特別強調大雨或持續降雨係山泥傾瀉嘅主要成因，而由於香港並唔係喺地震帶，發生強烈地震嘅機會極細，所以地震引致嘅山泥傾瀉並冇喺簡介度講明。

發出記錄
下面只列出2009年起嘅發出記錄，其餘時間可以喺香港天文台網頁查閱。
呢段時間一致以廿四小時制東八區時間（UTC+8）做準。

記錄之最
以下紀錄截至2020年。
生效時間最長：1994年7月22號03:00至7月26號10:00，夾埋103個鐘（4日7個鐘）。
生效時間最短：1987年5月22號14:20至16:30，合共2個鐘10分鐘。
最早全年首次發出：2014年3月30號23:50至3月31號05:00，合共5個鐘10分鐘。
最遲全年首次發出：1991年10月15號21:45至10月16號08:05，合共10個鐘20分鐘。
最早全年最後發出：2003年5月5號07:30至5月6號07:00，合共23個半鐘。
最遲全年最後發出：1993年11月5號05:50至14:05，合共8個鐘15分鐘。唯一一次要喺11月發出呢個警告。
發出最多次數嘅年份：1997年及2001年，各有8次。
發出最少次數嘅年份：2011年，冇出過。
生效日數最多嘅年份：1995年，有成17日。
最高山泥傾瀉指數：126，喺2008年6月7號暴雨錄到。
山氏

山（粵拼：saan1）係唐人姓氏，喺《百家姓》裏頭排第227位。

名人
呢篇山氏係同姓氏有關嘅楔位文章，重未寫完嘅。麻煩你幫手充實佢。
山民主義

山民主義（英文：Sanmanism）係香港一個民主派地區組織，2016年成立，旨在反對領展將興民商場變賣。山民主義成立後，喺2019年香港區議會選舉攞到一個議席。

名
「山民主義」個名嚟自山翠苑同興民邨，同埋孫中山嘅三民主義諧音，亦代表「山」上邨「民」嘅意思。

歷史
2016年11月，領展以兩億港元將興民商場賣畀中資（中文：中資）佛山順聯集團（中文：順聯集團）旗下嘅傑豐香港有限公司，商舖逐一離場，包括當時嘅牙醫診所、中醫藥舖、麵包舖、餐廳、老人院、洗衫舖、髮型屋、香燭舖、補習社，同埋連鎖經營嘅百佳、萬寧、7-11都要撤走。一啲興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區親中派區議員民建聯劉慶揚又咩都唔做，於是自發成立山民主義，向更多居民宣傳商場消息。山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部，甚至到七一遊行宣傳。2019年4月1號，山民主義社區主任謝妙儀喺立法會房屋事務委員會公聽會度發言，向公眾講返興民邨嘅狀況。

2019年區議會選舉
内文：2019年香港區議會選舉
2019年，由於不滿興民選區時任親中派區議員民建聯劉慶揚表現無能，而山民主義作為地區組織亦冇乜權力同政府部門交涉，基於想為興民邨服務嘅諗法，山民主義召集人謝妙儀決定參加2019年香港區議會選舉，喺興民選區同劉慶揚對決。最終謝妙儀以3,297票擊敗得3,113票嘅劉慶揚，成為興民選區自1994年設立以來首位民主派區議員，同時成為東區區議會有史以來最年輕嘅女性議員，時年23歲。

民主派區議員辭職潮
内文：香港民主派區議員辭職潮
2021年7月11號，由於不滿區議會畀中共架空，山民主義召集人謝妙儀決定辭職唔做區議員。
山海經

《山海經》係華夏一經，出於先秦，年份不明，收集古代傳說，世間山川風物，既如天馬行空，又如史地之實，係本奇書。原書有圖已失。歷代都有為佢畫圖，不過亦已散失，現存圖本出自大明。
山水喜相逢

《山水喜相逢》（英文：Driving Miss Daisy）係一套1989年嘅美國電影，由摩根費曼、謝茜嘉妲廸、丹艾克萊主演。
山欖科

山欖科（學名：Sapotaceae）係雙子葉植物綱杜鵑花目嘅一個科。
天南星科

天南星科（粵拼：tin1 naam4 sing1 fo1，學名：Araceae），植物嘅一種，係單子葉開花植物中嘅一科，有107屬、3700個以上嘅物種，主要分布喺新世界嘅熱帶地區。
天合聯盟

天合聯盟（英文：SkyTeam）係全球第二大嘅航空聯盟，而家有19個成員，總部設喺荷蘭阿姆斯特丹。中國東方航空都係佢嘅成員。

成員
天合聯盟四大創始會員：法國航空、達美航空、墨西哥航空同大韓航空。
喺2019年，天合聯盟一共有19間會員航空公司：
天匯

天匯（英文：39 Conduit Road）係香港私人住宅，喺香港島半山區干德道39號，即係樂基山邨舊址，2009年起好，其中33層係住宅，總共66個單位。
呢座樓最出名係大幅跳層，座樓跳咗唔老嚟嘅4、13、14、24、34樓，39樓對上就一嘢跳到上60、61、63、66、68同埋88樓，引嚟爭論。其後發展商將39樓對上樓層改成40、41、42、43、45同埋46樓。
天匯廣場

天匯廣場（粵拼：tin1 wui6 gwong2 coeng4；英文：International Grand City）係中國廣東廣州嘅大型購物商場，2016年10月1號開業，位置喺天河區獵德興民路222號。

開發方
間嘢係由香港新鴻基地產、廣州富力地產同合景泰富一齊出手搞嘅大型商場機構。

介紹
呢座樓嘅總建築面積有660,000平方米，其中商業建築面積有100,000平方米。地上6層樓，地下2層樓。
天后

位於香港灣仔區東部嘅天后區。
香港區議會選區天后 (選區)。
位於香港地鐵港島綫嘅天后站。
對於傑出女歌手嘅褒稱。
希臘神話中嘅赫拉。
羅馬神話中嘅朱諾。
中國歷史中嘅武周朝女皇帝武則天。
天台宗

天台宗（台讀胎，粵拼：tin1 toi1 zung1）係漢傳佛教十宗其中一個宗派，由常駐浙江天台山嘅智顗大師喺南北朝末期創立，根本經典係《妙法蓮華經》，所以又叫法華宗（華讀花，faat3 faa1 zung1），亦注重修行止觀，所以又叫止觀宗（zi2 gun1 zung1）。呢個宗派喺宋朝之後嘅中國逐漸衰弱，但係喺日本一路係個重要宗派。
天台山

天台山係中國浙江台州天台縣一座山，海拔1,138米，係漢傳佛教宗派天台宗嘅發祥地。
天台縣

天台係中國浙江台州一個縣，總面積1726平方公里，人口56萬。
屈膝禮

一位女芭蕾舞蹈員做屈膝禮。
屈膝禮（curtsy）係歐洲好多地方女人嘅傳統行禮方式。
屋久島

屋久島係日本鹿兒島縣大隅群島一個島，喺九州大隅半島南面61.3公里，面積504.88平方公里。
屈膝章

屈膝章係伊斯蘭教典籍《可蘭經》入面嘅第45章（蘇拉）。
屈米

屈米（芬蘭文：Kymenlaakso）係芬蘭嘅行政區，首府科特卡同科沃拉。
屈臣氏蒸餾水

屈臣氏蒸餾水（Watsons Water）係香港長江和記實業旗下屈臣氏集團喺香港生產同銷售嘅膠樽裝蒸餾水牌子，1903年推出。
屈福

屈福（英文：Watford，又叫屈福特）係英國英格蘭赫福郡西南面一個區。
呢度最出名嘅係屈福特足球會（英格蘭超級足球聯賽球隊）。
富豪B7RLE

富豪B7RLE（Volvo B7RLE）係瑞典富豪出嘅一款低地台巴士底盤，喺2001年亮相。
富豪B7RLE底盤基本上係將富豪B7L嘅前部分同埋富豪B7R嘅後面（尾軸至引擎部分）連埋一齊。佢可以配富豪D7C引擎，後來改用富豪D7E引擎。
B7RLE同B7R一樣，可以係整成一個軸距好短嘅底盤然後運出去，畀其他人改成心水軸距之後再嵌車身。佢可以配唔同車身，亦有啲係配富豪旗下嘅車身，以富豪8700LE等名義賣。
B7RLE最初係喺澳洲推出，噉係因為富豪唔再向澳洲賣B10BLE，而澳洲嘅巴士公司並唔鍾意富豪B7L嗰種引擎擺埋車尾一邊而水箱擺喺引擎上面嘅設計。後來富豪亦因為呢個原因喺英國推出B7RLE。家下B7RLE嘅蹤跡已經遍及歐洲、亞洲同埋大洋洲多個國。
富豪並冇為B7RLE研製歐盟六型引擎，因此自2013年底開始富豪向歐洲市場供應富豪B8RLE去取代佢。
富豪B6BLE

富豪B6BLE係富豪出嘅一款低地台中型巴士，1998年亮相。佢本來係喺英國蘇格蘭出，不過由2000年開始改喺瑞典出。
富豪B6BLE嘅底盤佈局同之前嘅富豪B6LE相差唔大，引擎依然係富豪D6A，不過頭軸改咗做獨立懸掛。
富豪B6BLE主要係喺英國本土賣。另外有啲富豪B6BLE賣咗去其他地方，包括歐洲大陸、澳洲同埋紐西蘭。
歐盟三型廢氣排放標準自2001年起實施，不過富豪並冇為B6BLE研製歐盟三型引擎。富豪B6BLE喺2001年停產，冇耐之後富豪改以代理身份向英國賣DAF/VDL SB120中型巴士。
維基同享有多媒體嘅嘢：Volvo B6BLE
富豪B7L

富豪B7L係瑞典富豪出嘅一款低地台巴士底盤，喺1997年亮相，1998年公佈。佢重有掛接版本富豪B7LA。
富豪B7L有一副富豪D7C引擎打直擺喺車尾左邊，而水箱就擺喺引擎上邊。佢可以配唔同嘅單層及雙層車身，亦有啲係配富豪旗下嘅單層車身，以富豪5000（後改叫富豪7500。鋁合金車身骨架）或者富豪7000（後改叫富豪7700。不銹鋼車身骨架）等名義賣。
富豪B7L/B7LA主要喺歐洲大陸用。歐洲大陸用開左軑車，富豪B7L嘅車尾設計令架車可以擁有全低地台車廂，而隻尾門可以擺到有咁後得咁後，方便乘客上落。不過呢個設計喺一啲用右軑車嘅地區就出現問題：富豪曾經向澳洲同埋英國推介B7L，以取代B10BLE，但啲巴士公司唔鍾意B7L個車尾設計搞到車廂空間細咗，結果B7L喺澳洲同埋英國都冇乜人肯要，令富豪改向呢兩個國推介富豪B7RLE。
富豪初時亦諗住向英國市場推出B7L底盤嘅低地台雙層城市巴士。喺1997年英國嘅Coach & Bus展覽曾經有一架配Plaxton President樣辦車身嘅富豪B7L展出，不過英國嘅巴士公司就嫌佢嘅尾輪跨太長，結果富豪喺1999年推出橫置引擎嘅富豪B7TL低地台雙層巴士。富豪B7L喺歐洲（包括英國）亦有以開篷雙層巴士形式出現，另外亦有三軸版B7L雙層巴士（東蘭開夏Nordic車身）喺英國大格拉斯哥地區同埋丹麥行。
2005年，英國嘅Wright公佈佢新開發嘅電車形掛接巴士StreetCar。佢採用特別版富豪B7LA底盤，擁有好短嘅前輪跨，司機位喺頭軸上面，而水箱就搬咗上車頂。富豪同埋Wright總共出咗三四十架富豪B7LA／Wright StreetCar，由英國第一集團買入。
富豪B7L/B7LA喺2006年俾新嘅富豪B9L/B9LA取代。
維基同享有多媒體嘅嘢：Volvo B7L
富豪B7TL

富豪B7TL（Volvo B7TL），又叫做富豪B7L雙層巴士（Volvo B7L double deck），係富豪出嘅一款兩軸低地台雙層巴士，喺1999年推出，並取代兩軸版富豪奧林比安雙層巴士。佢係因為英國嘅巴士公司唔多想要尾輪跨好長嘅富豪B7L雙層巴士（引擎打直擺）而設計出嚟。
B7TL同奧林比安一樣係橫置引擎，不過個散熱水箱就擺咗喺引擎室右邊。佢係用富豪D7C引擎，波箱配搭係Voith DIWA或者ZF Ecomat。B7TL底盤初時係喺蘇格蘭Irvine出，到咗2000年就逐步改咗喺瑞典出。
富豪B7TL喺英國有多間大小型巴士公司，包括多個大型巴士集團Arriva同埋第一集團等等買，蹤跡遍及英國各地。而佢亦有被賣去愛爾蘭。喺英國同埋愛爾蘭，B7TL可以配亞歷山大ALX400、Plaxton President、東蘭開夏Vyking/Myllennium Vyking同埋Wright Eclipse Gemini車身，另外有一架係配亞歷山大丹尼士Enviro 400車身。
喺2002年，有150架富豪B7TL賣咗去南非約翰奈斯堡行，佢哋係配Marcopolo Viale DD車身。
富豪B7TL喺2006年俾兩軸版富豪B9TL取代。
維基同享有多媒體嘅嘢：Volvo B7TL
富豪B8R

富豪B8R係瑞典富豪出嘅一款後置引擎巴士底盤，喺2013年亮相，用嚟取代富豪B7R同埋B9R。
富豪B8R有兩軸同埋三軸版。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8R，畀排放冇咁嚴格嘅地區用。2017年4月，富豪宣佈向全球銷售B8R，提供埋富豪D8A歐盟三型引擎版本。喺南美洲，佢係被稱為富豪B250R或者富豪B330R。
富豪B8R可以整成客車或者市際車，佢可以配唔同車身，亦有啲係配富豪旗下嘅車身，以富豪8900、9400、9500或者9700等名義賣。B8R嘅低地台版係叫做富豪B8RLE。
富豪B8R嘅蹤跡遍及歐洲同亞洲。
富豪B7R

富豪B7R，2011年起喺南美洲叫富豪B290R（Volvo B290R），係瑞典富豪出嘅一款後置引擎巴士底盤，喺1990年代尾亮相。
富豪B7R可以整成客車、市際車、校巴或者城市巴士等等。佢有一副富豪D7A/D7B/D7C/D7E七公升引擎打直擺喺車尾，波箱可以係棍波或自動波。
B7R除咗係一早整定個底盤長度，亦可以係整成一個軸距好短嘅底盤然後運出去，畀其他人改成心水軸距之後再嵌車身。佢可以配唔同車身，亦有啲係配富豪旗下嘅車身，以富豪7350或者8700等名義賣。
B7R嘅蹤跡已經遍及世界上多個洲。
富豪並冇為B7R研製歐盟六型引擎，因此自2013年底開始富豪向歐洲市場供應富豪B8R去取代佢。
富豪B8L

富豪B8L係瑞典富豪出嘅一款低地台三軸雙層巴士底盤，2016年亮相。2018年1月，富豪B8L喺2017至2018年度Volvo Ocean Race香港分站正式被對外公佈，取代三軸版富豪B9TL。

設計
富豪B8L雖然同B9TL一樣係全低地台設計，但底盤尾部嘅設計就好唔同。有別於B9TL嘅尾橫置引擎兼尾軸驅動設計，B8L係以中軸驅動，一副富豪D8K歐盟六型引擎係打直擺喺車尾偏左位置，經ZF EcoLife波箱行驅動軸。

香港
第一部畀巴士公司試嘅富豪B8L 12米巴士喺2017年1月運到香港，佢配Wright Eclipse Gemini 2車身，髹咗九龍巴士車隊金色色彩。2017年5月，架車俾九龍巴士包裝成「香港第一部歐盟6型雙層巴士」，並喺同一個月首次登記同投入服務（車牌號碼UU8290），先後喺968線、6C線同埋93K線做測試。2018年2月，九巴有一架配MCV EvoSeti車身嘅B8L巴士運到香港，佢喺2019年3月5號攞牌（車牌號碼WA756）；第二架同款車喺2019年運到香港，同年12月攞牌。
香港一架配Wright Gemini 3車身嘅富豪B8L
九巴喺2018年訂咗150架B8L，並改配連玻璃樓梯壁嘅Wright Gemini 3車身，2019年加訂50架，呢200架車喺2019年3月至2021年7月出。2019年底九巴訂咗110架MCV EvoSeti車身富豪B8L，係香港第一批12.8米版，2020年10月至2021年5月出。2021年再先後加訂27架Wright Gemini 3車身嘅12.8米版B8L，同埋46架MCV EvoSeti車身嘅12.8米版B8L，兩批車都由2022年開始出。
龍運巴士喺2018年訂咗10架Wright Gemini 3車身富豪B8L，有客車款式座椅同埋行李架，佢哋運到香港之後長時間擺喺廠房。佢哋喺2021年陸續改成九巴車身色彩、拆咗行李架同埋加多幾張座椅，並喺同年7月攞牌，行走新開辦嘅兩條「星級尊線」長途豪華巴士線。2022年開始再引入3架12.8米版。
龍運巴士喺2021年8月至2023年2月引入65架12.8米版富豪B8L，配MCV EvoSeti車身同埋普通款式座椅。另外喺2021年落訂10架12.8米版B8L，但改配Wright Gemini 3車身。
城巴同埋新世界第一巴士喺2018年分別訂咗46架同埋7架Wright Gemini 3車身富豪B8L，當中城巴頭兩架喺2019年12月出，而新巴嘅就喺2019年12月至2020年6月出。

新加坡
新加坡一架配Wright Gemini 3車身嘅富豪B8L
2017年，有一架配Wright Gemini 3車身嘅富豪B8L巴士運到新加坡，同年12月首次登記為SG4003D。

英國
富豪喺2018年底宣佈向英國銷售B8L，可以配亞歷山大丹尼士、Wright或者MCV車身。
2018年11月，首架英國版富豪B8L亮相，佢係蘇格蘭Lothian Buses所訂購、配亞歷山大丹尼士Enviro400XLB車身嘅42架B8L之中嘅第一架，全長13.4米，批車喺2019年初投入服務。

馬來西亞
馬來西亞會引入50架富豪B8L，喺吉隆坡行。
富豪B9R

富豪B9R係瑞典富豪出嘅一款後置引擎巴士底盤，喺2000年代初亮相。
富豪B9R可以整成客車或者市際車。佢有一副富豪D9A/D9B九公升引擎打直擺喺車尾。佢可以配唔同車身，亦有啲係配富豪旗下嘅車身，以富豪8300、9300、9500或者9600等名義賣。
富豪B9R嘅蹤跡遍及歐洲、亞洲、南美洲同埋大洋洲。
富豪並冇為B9R研製歐盟六型引擎，因此自2013年底開始富豪向歐洲市場供應富豪B8R去取代佢。
富豪B8RLE

富豪B8RLE係瑞典富豪出嘅一款後置引擎低入口巴士底盤，喺2013年亮相，用嚟取代富豪B7RLE同埋B9RLE。
富豪B8RLE有兩軸同埋三軸版，掛接版本富豪B8RLEA亦喺2014年跟住亮相。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8RLE，畀排放冇咁嚴格嘅地區用。2017年4月，富豪宣佈向全球銷售B8RLE，提供埋富豪D8A歐盟三型引擎版本。喺南美洲，佢係被稱為富豪B250RLE或者富豪B330RLE。
富豪B8RLE可以整成城市巴士或者市際車，佢可以配唔同車身，亦有啲係配富豪旗下嘅車身，以富豪8400或8900等名義賣。
富豪B8RLE嘅蹤跡遍及歐洲同亞洲。
對射函數

對射函數（英：bijection），係數學上嘅一類函數，指所有輸出值同輸入值都係一一對應到，冇多冇少冇重複。對射函數同時係單射函數同滿射函數。
對抗分析

對抗分析（英文：confrontation analysis）係運籌學上嘅種分析技巧，用博弈論嘅方法嚟理解多個決策體之間嘅互動（例如係談判），並且嘗試搵出呢啲情況當中嘅最理想策略。
對分搜尋

對分檢索（粵拼：deoi3 fan1 gim2 sok3；英文：binary search），又叫對分搜尋、二分檢索、折半檢索，係種演算法。電算上來講，喺一列資料裏面，預先排好次序，就用呢個方法，靠序號就好快搵到要嘅資料。呢個方法，係將資料拆一半，收窄範圍，搵唔到再拆一半，直至無晒爲止。搵嘅次數，頂多係項數嘅二進對數。

方法
簡單來講，首先諗定要搵嘅號，然後將一列數分兩半，細序號果邊叫細半，大序號果邊叫大半，分唔勻就細半就多一隻。細半最尾一隻，就當中間。跟住個號對一對中間嘅，啱就搵到，唔岩就比大細。大過中間既話，細半就唔要，搵大半，相反就搵細半。呢半就當新一列，又重覆之前搵法，如此類推。如果去到最尾，得返一隻都唔啱，就係無隻啱。
舉個例。有九個數，順序排如下：
假如我要搵卅七號出來。九嘅二進對數係三點一七左右，即係一定唔過三次。
開始。九隻對分，分唔勻，細半第一到第五，大半第六到第九。中間係細半最尾一隻，即係第五隻。第五隻係廿八號，唔啱。卅七號大過中間廿八號，一定唔喺細半，搵大半。
一步。家下搵大半，第六到第九，總共四隻，分得勻。細半係第六到第七，大半係第八到第九。中間係細半尾，即係第七隻卅三號，唔啱。卅七號大過卅三，一定唔喺細半，搵大半。
二步。家下搵大半，第八到第九。兩隻分勻，細半得第八，大半得第九。中間係細半尾，即係第八，係卅七，中喎。答案係第八隻，總共搵咗兩次。
假如搵嘅係卅九，就要搵多輪。卅九號大過中間卅七號，唔係細半，喺大半。
三步。大半得第九，單一隻，分唔勻。細半得第九，大半無嘢。中間係細半尾，即係第九，係卅九，中喎。答案係九隻，總共搵咗三次。
假如搵嘅係卅八，咁又點呢。卅八號大過中間卅七號，唔喺細半，喺大半。
三步就變成咁。大半得第九，單一隻，分唔勻。細半得第九，大半無嘢。中間係細半尾，即係第九，係卅九，唔中。因爲得返一隻，唔啱就無。即係搵唔到，完。就算無都好，搵咗三次就完。
對局配對

對局配對（matchmaking）係指喺網上 PvP 電子遊戲當中、搵若干個玩家、再將佢哋擺喺一個對局嘅過程；呢個過程可以用到好多複雜嘅機械學習演算法。
對山園

對山園（粵拼：deoi3 saan1 jyun4）係廣東廣州嘅一個私家花園，1931年初起好，位置喺荔灣區增埗嘅增埗公園入面。而家屬廣州市文物，風格同中山紀念堂好相似。

史
1929年春末夏初，做緊廣東銀行副部長同中華民國軍需處處長一職嘅黃冠章，喺增埗一帶起咗間私家花園，直到1931年初起好。自從花園落成後，黃冠章好少喺度住，直到1945年死咗之後按佢嘅意願，第二年改成導正中學，但凈辦咗3年就停辦。中華人民共和國成立後變成廣州雜技團嘅訓練基地，但隨後逐漸成為民宅，最多時有卅戶人家入住過。
由於廣州市搞基建時要好多石灰，所以1958年徵咗佢出面到增埗河一帶嘅地搞石灰廠。而佢本身啲建築同後嚟臨時起好啲平房做咗民宅，直到1999年工廠搬走為止。
2001年，廣州市人民政府同荔灣區人民政府決定將佢納入青山綠地重點工程而恢复返原貌，重順手起埋增埗公園。2005年9月俾文化局列入第四批登記文物，2008年12月19號俾市政府列為文物。

風格
私家花園佔地面積9384m²。主體係間五開間重簷歇山頂嘅殿堂式建築，雖然用嘅係鋼筋混凝土，但同嗰時啲建築相比，佢先進啲。風格既體現咗中西合璧嘅傳統宮殿式嘅華貴建築風格，又體驗咗嶺南建築特點同南北融合嘅特色。建築用嘅係鐘形窗，喺廣州地區屬獨一無二。
對向子午線

對向子午線（英文：Antimeridian），即係180度經線，又叫對向經線，係同本初子午線對向嘅線，即係由本初子午線向東或者西轉180度。呢條線係國際換日線‎嘅基礎。
天授禮法延祚

天授禮法延祚係西夏景宗李元昊嘅第五個、亦係最尾一個年號，由1038年用到1048年，總共用咗11年。
呢個年號有成六個字，同西夏另一個年號天賜禮盛國慶一樣都係有史以嚟最多字嘅年號。
天摩郡

天摩郡（韓文：천마군／天摩郡 Chŏnma gun */?）係朝鮮民主主義人民共和國平安北道一郡。
天文公園

天文公園，香港公園之一，以天文為主題，喺新界萬宜水庫西壩，南風灣之東，元五墳之南，創興水上活動中心邊，行政上歸西貢區。園約有一千二百平方米，工程耗資二百萬港圓興建。二〇一〇年一月三十號，由香港太空館首任總館長廖慶齊擔任開幕嘉賓。公園全天候開放。西貢萬宜路有支路入。
天文公園英文名為Astropark。
公園分為三區，有日頭用嘅天文研習區、肉眼觀測區同望遠鏡觀測區。參觀者唔使預約，而且免費入場。

設施
天文研習區，展示八件中國古代天文儀器，渾儀、星晷、月晷、仰儀、圭表、赤道式日晷、地平日晷同正方案，並設有人身日晷，供參觀者以自己影，對應地面標示得知時間。公園有涼亭，避雨之外，多雲時亦可供參觀者入內觀賞模擬人造星空。
肉眼觀測區，有幾張斜背觀星座椅，舒適挨坐觀賞星空。
望遠鏡觀測區，設有五部轉得嘅20×80雙筒望遠鏡，夜間觀測天體。有十條望遠鏡柱墩，自備望遠鏡與赤道儀當腳架用，並且有兩個簡易手動赤道儀供人自備相機，用以追蹤拍攝星野。
天文台山

天文台山（英文：Observatory Hill），舊名伊利近山（英文：Elgin Hill），係香港九龍一座山仔，喺尖沙嘴北部，自1883年開始係香港天文台總部嘅地方，通過天文臺道連接。
天才與白痴

《天才與白痴》（英文：The Last Message）係1975年香港電影。

故事大綱
李護士（許冠傑飾）係神經醫院嘅男護士，而阿添（許冠文飾）係雜役，佢哋最大嘅興趣就係死人值錢嘅野。有一日，鄭明（喬宏飾）被送入醫院，阿添幾經辛苦才偷去佢嘅隨身大包袱，原來裏面係一啲幾百年前嘅名貴陶瓷碎片。阿添同李護士懷疑鄭明有寶物私藏著，乃引誘佢吐露寶物所在。一日鄭明神經病大發，就此與世長辭，佢哋兩個只得搵鄭明嘅女兒公主（艾綺蓮飾）嚟到協助，李護士企圖用腦電圖機將公主以及死者嘅談話記錄落嚟，但卻唔明固中意思，唯有再向公主探索。公主透露父親經常到某處潛水，佢哋兩個又馬上出動，終於被佢哋發現大批寶物。當佢哋開心之時，原來全部明代瓷器竟然全係冒牌貨，最終阿添竟變成咗白痴，而李護士亦都被醫院解僱。
天文台

天文台又叫觀象台，係研究同觀測天文現象嘅地方。天文台觀測天文現象個時候，為咗可以更加準確去為觀測做出結果，一般都會起喺山上面，因為地面上嘅城市燈光太過大，會影響天文望遠鏡觀測嘅準確性。
天拿水

天拿水（英文：Thinner）係有機溶劑，主要用來溝稀油畫顏料、油漆，同埋去除油漬。佢好易燒着，對人體有害。

名
天拿水係譯名，來自英文Thinner，意思係用來溝稀嘅嘢。
天擊戰線

《天擊戰線》（英文：Behind Enemy Lines）係套美國嘅動作電影，喺2001年上畫。呢套戲嘅主角係奧雲韋遜同埋真赫曼。
小丑回魂 (2017年電影)

《小丑回魂》（It，或者叫It: Chapter One）係一部2017年嘅美國超自然恐怖電影，由Andy Muschietti執導，改編史提芬京嘅1986年英文同名小說《It（中文：牠 (小說)）》。主演係Jaeden Lieberher、標斯卡斯格。
小丑

小丑（英文：Clown）係一種喜劇嘅表演者，喺舞台劇、馬戲團、綜藝節目、嘉年華、兒童節目、生日會等都好常見。佢哋表演嗰陣，多數都會着特大嘅鞋同特別嘅衫，佢哋塊面亦會油上顏色同畫上圖案，會戴個突出嘅膠鼻，呢啲化粧務求為觀眾帶嚟歡笑，通常小丑都會做出啲出醜嘅行為引觀眾笑。
小丑回魂2

《小丑回魂2》（英文：It: Chapter Two）係一套2019年上畫嘅美國電影，係《小丑回魂》嘅續集。套戲由安迪慕式提執導，占士麥艾禾、謝茜嘉謝西婷、標赫特、艾西亞穆斯達化、積賴恩主演。
小丑：雙瘋

《小丑：雙瘋》（英文：Joker: Folie à Deux）係套2024年美國電影，《JOKER小丑》續集，由杜德菲力斯執導，華堅馮力士、Lady Gaga主演。
小丑神

小丑神係香港互聯網絡惡搞文化嘅產物，最先以表情符號嘅形式出現喺香港高登討論區，有人會叫佢做膠神。
小丑牌

小丑牌，又叫鬼牌，係一副啤牌52隻正常牌之外嘅兩隻牌，一紅一黑，上面多數印有小丑圖案，部份啤牌遊戲會用到。
小中千昭

小中千昭（小中 千昭, こなか ちあき?,  英文：Chiaki J. Konaka，1961年4月4號—）係一位日本男性編劇、小說家，東京都出生，成城大學（中文：成城大學）畢業。映畫美學校（日文：映画美学校）編劇課程講師。

生平
代表作有科幻電影《くまちゃん》（同時負責編劇同配樂，佢細佬小中和哉就做導演）、特攝《超人迪加（中文：超人迪加）》、《超人佳亞》、動畫《玲音（中文：玲音）》、《神靈狩/GHOST HOUND（中文：神靈狩/GHOST HOUND）》等等。《不可思議魔法藥店（日文：ふしぎ魔法ファンファンファーマシィー）》48集劇本全部都係出自佢手。
小中千昭嘅英文名Chiaki J. Konaka中間嘅「J.」係佢12歲開始拍8米厘菲林（中文：8毫米胶片）電影嘅時候加嘅，因為佢覺得喺個名度好似西名咁加個中間名（中文：中間名），例如Charles M. Schulz（中文：查爾斯·舒茲）咁，比較有型。「J.」係嚟自教名（中文：教名）「John（約翰）」，因為佢雙親都信奉日本聖公會，不過佢本人並唔係教徒。
早期，佢主要為恐怖作品寫劇本。佢執筆嘅《邪願霊（日文：邪願霊）》、《ほんとにあった怖い話》等嘅錄影帶首映（中文：非戲院首映）作品，對後來電影導演中田秀夫（中文：中田秀夫）、黑澤清（中文：黑澤清）、編劇高橋洋（中文：高橋洋 (電影導演)）嘅「日本恐怖電影」（ジャパニーズ・ホラー映画）風格作品影響好大。佢喺著作《恐怖電影嘅魅力》（ホラー映画の魅力，岩波書店（中文：岩波書店））詳細描述佢嘅表現手法，稱之為「小中理論」。
由1996年OVA（中文：原創動畫錄影帶）版《魔法使俱樂部（中文：魔法使俱樂部）》開始，佢為唔少嘅動畫編劇。
佢參與嘅作品，例如《インスマスを覆う影（日文：蔭洲升を覆う影）》、《超人迪加》、《奥美蒂III》、《數碼暴龍02》、《THE Big O》、《新鐵甲人》等，都摻透住括吐露神話嘅元素。佢亦都有份制作《女惡魔人（中文：女惡魔人）》、《怪 ayakashi（中文：怪 ayakashi）》等多部恐怖元素濃厚嘅動畫。而佢筆下嘅《鹹蛋超人》作品，有好多主角俾女反派蹂躪嘅描寫。
佢係Macintosh 電腦愛好者。業餘會參與人偶製作，曾經監修由NOIX DE ROME（ノアドローム）生產，《玲音》嘅主角岩倉玲音嘅人偶，亦試過同NOIX DE ROME合作製作人偶3D動畫Malice@Doll（日文：Malice@Doll）。佢對音樂有豐富嘅知識同興趣，係樂隊「#3b3オーケストラ」嘅低音結他手（中文：贝斯手），亦係BABYMETAL（中文：BABYMETAL）嘅擁躉，其著作《BABYMETAL試論》以17萬餘字分析BABYMETAL嘅表演。
2017年10月為咗記念《數碼暴龍3馴獸師之王（中文：數碼寶貝03馴獸師之王）》Blu-ray box發售，佢以作品裏面嘅角色——山木滿雄（中文：数码宝贝03驯兽师之王角色列表#網路管理室）嘅名義開設Twitter帳號。
2021年，適逢《數碼暴龍3馴獸師之王》20週年，小中千昭為每年8月1日官方舉辦嘅DigiFes寫咗現場朗讀劇嘅劇本，劇中嘅敵人係具現化嘅政治正確，而佢嘅必殺技叫做「取消文化（中文：取消文化）」。佢喺自己嘅網誌解釋自己嘅依份劇本，當中佢討論到武漢肺炎同比爾·蓋茨等嘅陰謀論，而依篇文喺網絡上引起爭議。作為回應，小中千昭喺8月8日發表咗一份英文聲明解釋佢嘅用意，並就引起數碼暴龍擁躉之間嘅爭拗致歉。

錄影帶首映作品
邪願霊（日文：邪願霊）（1988年） - 編劇､配樂
地球防衛少女イコちゃん3 大江戸大作戦（日文：地球防衛少女イコちゃん）（1990年）
超人G（中文：超人力霸王葛雷）（1990年） - 原案､編劇，同時負責《ウルトラマンG交響組曲》嘅映像。
ヘイ!オイラーズ -甦るスカイライン神話-（1991年） - 劇本同横山雅志共同執筆
ドラッグレス（1991年）
毛骨悚然撞鬼經歷（中文：真實的恐怖故事）（1991年）
戦慄のムー体験（1994年）
毒婦 プワゾン・ボディ（1995年）
スキャンドール（1996年）
魔法使俱樂部（中文：魔法使俱樂部）（1996年）
悪霊怪談 呪われた美女たち（1996年）
夫妻成長日記（中文：夫妻成長日記#OVA）（2002年）
PARASITE DOLLS（日文：A.D.POLICE#PARASITE DOLLS）（2003年）

其他
樂勝！Hyper Doll（日文：楽勝!ハイパードール）（1995年） - 特典映像中寫實部份嘅編劇（同時由小中和哉執導）。
THE・主持人（日文：THEプレゼンター）《超難解推理測驗 頭腦警察（日文：超難解推理クイズ 頭脳警察）》（1995年） - 劇本改編
小中千昭、小中和哉兩兄弟曾經構思過一套佢哋嘅「小中卡美拉（中文：卡美拉）」（後來採用咗伊藤和典（中文：伊藤和典）嘅劇本，拍成1995年嘅卡美拉 大怪獸空中決戰（中文：卡美拉 大怪獸空中決戰）），據說依份劇本後來用咗喺《數碼暴龍3馴獸師之王（中文：數碼寶貝03馴獸師之王）》同《小勇者們～卡美拉～（中文：小勇者們～卡美拉～）》嘅初期構思當中。

連載
トクサツ映画のディスクール - 發表喺特攝雑誌《宇宙船（日文：宇宙船 (雑誌)）》嘅專欄，擇寫對自己作品同其他特攝作品嘅感想同解說。由1993年夏季（第65期）到1996年冬季（第75期），一共11期。
巨龍船務

巨龍船務係香港舊時一間渡船公司，2010年7月10號開始提供服務，到2011年10月6號執咗，執笠前曾營辦1條持牌渡船航線，由氹仔客運碼頭到港澳客輪碼頭。
巫乳

巫乳（英文：Witch's milk）係蘇蝦仔乳房分泌出嚟嘅奶水。不論男女，蘇蝦仔奶水分泌係正常嘅生理現象，唔需要治療或者檢查。巫乳被認為係老母嘅催乳素通過餵奶影響到蘇蝦嘅垂體同埋甲狀腺激素激增嘅結果。
巨食白血球

巨食白血球（英文：macrophage，mφ，又嗌巨噬細胞或者巨食細胞）係一種喺生物組織入面嘅白血球同吞噬細胞，係單核白血球成熟咗之後嘅細胞。喺脊椎動物入面，巨食白血球會對死咗嘅細胞、細胞殘片同埋病原體做吞噬作用，而且激活淋巴球或者其他免疫細胞，加快佢哋對病原體作出反應嘅時間。
巨魔芋

巨魔芋（粵拼：geoi6 mo1 wu6；學名：Amorphophallus titanum）係天南星科魔芋屬嘅草本植物，原產印尼蘇門答臘島嘅密林入面。
佢既係世界上花序最大嘅草本植物，又係隻臭花樹種。喺自然界有「花序之王」嘅稱呼。

樣
佢嘅地下莖似揼扁咗嘅波噉，大概5dm長，喺塊莖生出條粗嘅地上莖。葉比較大，得一嚿，喺靠近地面位見到。花屬肉穗花序，有個大長軸，高2m；總苞片似大葉，似折臿嘅領呔噉，出面綠入面紅，直徑1.3m，高1m；外表睇落去似大型蠟燭噉。花序啱出時生得好快，開花時識散發臭味，重引烏蠅同甲蟲傳粉；但花期凈得一到兩日。果屬漿果，紅到橙紅，有規律噉排，似熟咗嘅大菠蘿。

用途
佢嘅花雖然可以俾人睇，但要離開至少3m範圍以外先至得。地下莖有澱粉，可以浸酒或食，但必須要經過石灰水漂煮咗毒素之後先至食得。